ddrg/super_eurlex huggingface dataset:
Euroopa Liidu Teataja L 338 , 09/12/1997 Lk 0007 - 0007



Nõukogu otsus, 28. november 1997, Nigeeriat käsitleva ühise seisukoha 95/544/ÜVJP rakendamise kohta (97/820/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit J.2, ning arvestades, et: nõukogu on 4. detsembril 1995 esitanud Euroopa Liidu lepingu artikli J.2 alusel ühise seisukoha 95/544/ÜVJP Nigeeria kohta; [1] ühist seisukohta 95/544/ÜVJP pikendati nõukogu otsusega 97/821/ÜVJP [2] kuni 1. novembrini 1998; eespool nimetatud ühise seisukoha rakendamiseks tuleks anda teatavad suunised, ON VASTU VÕTNUD JÄRGMISE OTSUSE: Artikkel 1 1. Euroopa Liidu liikmesriigid võivad väljastada viisasid Nigeeria kodanikele, kes osalevad nende territooriumil toimuvatel rahvusvaheliste konverentsidel, eelkõige 15. detsembril 1989 Lomés allkirjastatud neljanda AKV-EÜ konventsiooni raames korraldatavatel kohtumistel. 2. Liikmesriigid võivad oma rahvusvaheliste kohustuste täitmise eesmärgil lubada erandeid ühise seisukoha 95/544/ÜVJP lõikest 1: - vastavalt peakorterit käsitleva kokkuleppe sätetele, - täitmaks kohustusi, mis on võetud juba enne ühise seisukoha vastuvõtmist 1995. aastal, eelkõige neid, mis on seotud rahvusvaheliste spordiliitude korraldatavate spordiüritustega, näiteks 1998. aasta jalgpalli maailmameistrivõistlustega ja nende ettevalmistamiseks juba kavandatud matšidega, samuti 1998. aasta korvpalli maailmameistrivõistlustega. Liikmesriigid teatavad spordiliitudele käesoleva otsuse sätetest. 3. Ühise seisukoha 95/544/ÜVJP punktist 1 lubatakse erandeid ka seoses pakiliste humanitaarvajadustega. Artikkel 2 Viisad väljastatakse üksnes individuaalselt, pärast seda, kui sellest on teatatud kõikidele teistele liikmesriikidele. Artikkel 3 Käesolev otsus avaldatakse Euroopa Ühenduste Teatajas. Brüssel, 28. november 1997 Nõukogu nimel eesistuja G. Wohlfart [1] EÜT L 309, 21.12.1995, lk 1. [2] EÜT L 338, 9.12.1997, lk 8. --------------------------------------------------
Euroopa Liidu Teataja L 008 , 14/01/1998 Lk 0018 - 0019



Nõukogu otsus, 19. detsember 1997, millega muudetakse otsust 83/653/EMÜ heeringa püügivõimaluste jaotamise kohta Põhjamerel 1. jaanuarist 1984 (98/21/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 20. detsembri 1992. aasta määrust (EMÜ) nr 3760/92, millega luuakse ühenduse kalanduse ja akvakultuurisüsteem, [1] eriti selle artikli 8 lõike 4 taanet ii, võttes arvesse komisjoni ettepanekut ning arvestades, et: otsus 83/653/EMÜ [2] sätestab heeringa püügivõimaluste jaotamise meetodi Põhjamerel ühenduse kasutada oleva väljapüügimahu põhjal enne Austria, Rootsi ja Soome ühinemist; 1994. aasta ühinemisakt määrab kindlaks Rootsile määratud Põhjamere heeringa osa protsendina selle varu väljapüügimahust, mis on kasutada laienenud ühendusele; on asjakohane muuta otsust 83/653/EMÜ, et spetsiaalselt viidata laienenud ühendusele ja hõlmata jaotusega Rootsi, ON VASTU VÕTNUD KÄESOLEVA OTSUSE: Artikkel 1 Otsuse nr 83/653/EMÜ lisa asendatakse käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 19. detsember 1997 Nõukogu nimel eesistuja F. Boden [1] EÜT L 389, 31.12.1992, lk 1. Määrust on muudetud 1994. aasta ühinemisaktiga. [2] EÜT L 371, 31.12.1983, lk 39. -------------------------------------------------- LISA Liikmesriikidele eraldatud kvootide arvutamise meetod (ÜO tähendab ühenduse osa) Liikmesriik | Kui ÜO on väiksem kui 100000 tonni | Kui ÜO on 100000 — 157252 tonni | Kui ÜO on 157253 — 254648 tonni | Kui ÜO on 254649 tonni või rohkem | Belgia | 0,071000 * ÜO | 7100 | 0,013862 * ÜO + 4920 | 0,009857 * (ÜO – 254649) + 8450 | Taani | 0,193459 * ÜO | 0,208469 * ÜO – 1501 | 0,232238 * ÜO – 5239 | 0,344985 * (ÜO – 254649) + 53900 | Saksamaa | 0,121654 * ÜO | 0,131094 * ÜO – 944 | 0,175356 * ÜO – 7904 | 0,172492 * (ÜO – 254649) + 36750 | Prantsusmaa | 0,126222 * ÜO | 0,136022 * ÜO – 980 | 0,092304 * ÜO + 5894 | 0,083782 * (ÜO – 254649) + 29400 | Madalmaad | 0,252446 * ÜO | 0,272045 * ÜO – 1960 | 0,260073 * ÜO – 77 | 0,202062 * (ÜO – 254649) + 66150 | Rootsi | 0,014330 * ÜO | 0,014330 * ÜO | 0,014330 * ÜO | 0,014330 * (ÜO – 254649) + 3649 | Ühendkuningriik | 0,220889 * ÜO | 0,238039 * ÜO – 1715 | 0,211837 * + 2406 | 0,172492 * (ÜO – 254649) + 56350 | --------------------------------------------------
Euroopa Liidu Teataja L 007 , 13/01/1998 Lk 0037 - 0037



Nõukogu otsus, 27. november 1997, Euroopa Ühenduse ja Kanada vahelise tollikoostöö ja tolliküsimustes vastastikuse abistamise lepingu sõlmimise kohta (98/18/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega, võttes arvesse komisjoni ettepanekut ning arvestades, et: 5. aprillil 1993. aastal volitas nõukogu komisjoni pidama ühenduse nimel läbirääkimisi seoses tollikoostöö kokkulepete sõlmimisega mõnede ühenduse peamiste kaubanduspartneritega; Euroopa Ühenduse ja Kanada vaheline tollikoostöö ja tolliküsimustes vastastikuse abistamise leping tuleks heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks Euroopa Ühenduse ja Kanada vahelise tollikoostöö ja tolliküsimustes vastastikuse abistamise lepingu. Lepingu tekst lisatakse käesolevale otsusele. Artikkel 2 Komisjon, mida abistavad liikmesriikide esindajad, esindab ühendust ühises tollikoostöö komitees, mis asutatakse vastavalt lepingu artiklile 20. Artikkel 3 Nõukogu eesistujal on käesolevaga õigus määrata isikud, kes on volitatud ühenduse nimel lepingule alla kirjutama. Artikkel 4 Nõukogu eesistuja edastab ühenduse nimel lepingu artikliga 24 ettenähtud teate. [1] Artikkel 5 Käesolev otsus avaldatakse Euroopa Ühenduste Teatajas. Brüssel, 27. november 1997 Nõukogu nimel eesistuja M. Patijn [1] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Komisjoni otsus,

9. jaanuar 1998,

millega muudetakse otsust 80/804/EMÜ loomatervishoiunõuete ja veterinaarsertifikaatide kohta värske liha importimisel Kanadast

(EMPs kohaldatav tekst)

(98/91/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste ja sigade ning värske liha importimisel kolmandatest riikidest, [1] viimati muudetud direktiiviga 96/91/EÜ, [2] eriti selle artikli 14 lõiget 1,

ning arvestades, et:

komisjoni otsuses 80/804/EMÜ, [3] viimati muudetud otsusega 96/727/EÜ, [4] sätestatakse loomatervishoiu nõuded ja veterinaarsertifikaadid värske liha importimisel Kanadast;

kodusigade ning kodulammaste ja -kitsede värsket liha on võimalik ilma haiguste leviku ohuta vastu võtta, kui sellised loomad on pärit Kanadast või Ameerika Ühendriikidest ja on veetnud osa oma eluajast ühes nimetatud riikidest;

nii Kanada kui Ameerika Ühendriigid on teinud komisjonile ja liikmesriikidele kohustuseks kinnitada hiljemalt 24 tunni jooksul tõsise episootilise haiguse esinemist;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 80/804/EMÜ lisa asendatakse käesoleva otsuse lisaga.

Artikkel 2

Käesolevat otsust kohaldatakse alates 15. päevast pärast selle teatavaks tegemist liikmesriikidele.

Artikkel 3

Käesolev otsus on adresseeritud liikmesriikidele.

Brüssel, 9. jaanuar 1998

Komisjoni nimel

komisjoni liige

Franz Fischler

[1] EÜT L 302, 31.12.1972, lk 28.

[2] EÜT L 13, 16.1.1997, lk 26.

[3] EÜT L 236, 9.9.1980, lk 25.

[4] EÜT L 329, 19.12.1996, lk 51.

--------------------------------------------------

LISA

+++++ TIFF +++++

+++++ TIFF +++++

--------------------------------------------------
Nõukogu otsus 98/138/EÜ,

26. jaanuar 1998,

ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Usbekistani Vabariigi vahelise kaubandust ja kaubandusküsimusi käsitleva vahelepingu sõlmimise kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 esimese lausega,

võttes arvesse komisjoni ettepanekut,

võttes arvesse Euroopa Parlamendi arvamust [1]

ning arvestades, et

kuni ühelt poolt Euroopa Ühenduste ja nende liikmesriikide ning teiselt poolt Usbekistani Vabariigi vahel Firenzes 21. juunil 1996 alla kirjutatud partnerlus- ja koostöölepingu jõustumiseni on vaja Euroopa Ühenduse nimel heaks kiita kaubandust ja kaubandusküsimusi käsitlev vaheleping ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Usbekistani Vabariigi vahel,

ON VASTU VÕTNUD JÄRGMISE OTSUSE:

Artikkel 1

Euroopa Ühenduse nimel kiidetakse heaks kaubandust ja kaubandusküsimusi käsitlev vaheleping ühelt poolt Euroopa Ühenduse, Euroopa Söe- ja Teraseühenduse ja Euroopa Aatomienergiaühenduse ning teiselt poolt Usbekistani Vabariigi vahel koos lepingu juurde kuuluvate lisade, protokolli ja deklaratsioonidega.

Nimetatud dokumendid on lisatud käesolevale otsusele.

Artikkel 2

Nõukogu eesistujal on õigus määrata isikud, kes on volitatud ühenduse nimel vahelepingule alla kirjutama. [2]

Artikkel 3

Nõukogu eesistuja edastab Euroopa Ühenduse nimel vahelepingu artikliga 32 ettenähtud teate.

Brüssel, 26. jaanuar 1998

Nõukogu nimel

eesistuja

R. Cook

[1] EÜT C 14, 19.1.1998.

[2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 033 , 07/02/1998 Lk 0021 - 0021



Nõukogu otsus, 16. detsember 1997, Monaco Vürstiriigi ühinemisprotokolli sõlmimise kohta Alpide kaitse konventsiooni juurde (98/118/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 130s lõiget 1 koostoimes artikli 228 lõikega 2 ja artikli 228 lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: Euroopa Ühendus on Alpide kaitse konventsiooni (Alpi konventsiooni) osaline [3]; Alpide kaitsmine on Alpide piirkonna majandus-, sotsiaal- ja ökoloogiliste probleemide piiriülese iseloomu tõttu kõigile liikmesriikidele väga oluline;ühendus osales läbirääkimistel, mis käsitlesid Monaco Vürstiriigi ühinemisprotokolli Alpide kaitse konventsiooni juurde, ning kirjutas sellele alla 20. detsembril 1994; nõusolek ühineda Alpi konventsiooniga eeldab ka nõusolekut ühineda selle protokolliga, mis laiendab geograafilist piirkonda, mille suhtes konventsiooni kohaldatakse; Alpi konventsiooni laiendamine Monaco Vürstiriigile võimaldab tõhusamat Alpide kaitsmist kogu Alpide piirkonnas;seetõttu peaks ühendus kõnealuse protokolli heaks kiitma, ON VASTU VÕTNUD KÄESOLEVA OTSUSE: Artikkel 1 Käesolevaga kiidetakse Euroopa Ühenduse nimel heaks Monaco Vürstiriigi ühinemisprotokoll Alpide kaitse konventsiooni juurde. Protokolli tekst on lisatud käesolevale otsusele. Artikkel 2 Nõukogu eesistujale antakse õigus nimetada isik(ud), kes on volitatud heakskiitmiskirja ühenduse nimel Austria Vabariigi juurde hoiule andma vastavalt konventsiooni artikli 11 lõikele 2. Brüssel, 16. detsember 1997 Nõukogu nimel eesistuja J. Lahure [1] EÜT C 347, 18.11.1997, lk 7. [2] EÜT C 339, 10.11.1997. [3] EÜT L 61, 12.3.1996, lk 31. --------------------------------------------------
Euroopa Liidu Teataja L 072 , 11/03/1998 Lk 0017 - 0017



Nõukogu Otsus, 23. veebruar 1998, Euroopa Ühenduse ja Jeemeni Vabariigi vahelise koostöölepingu sõlmimise kohta (98/189/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koos artikli 228 lõike 2 esimese lausega ja artikli 228 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: vastavalt asutamislepingu artiklile 130u peaks ühenduse poliitika arengukoostöö alal toetama arengumaade säästvat majandus- ja sotsiaalarengut, nende sujuvat ja järkjärgulist integreerumist maailma majandusellu ning vaesuse leevendamist neis riikides; ühendus peaks oma eesmärkide saavutamiseks välismajandussuhete valdkonnas heaks kiitma koostöölepingu Euroopa Ühenduse ja Jeemeni Vabariigi vahel, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Jeemeni Vabariigi vaheline koostööleping. Lepingu tekst on lisatud käesolevale otsusele. Artikkel 2 Nõukogu eesistuja esitab ühenduse nimel lepingu artikliga 21 ettenähtud teatise. Artikkel 3 Lepingu artikliga 15 ettenähtud ühiskoostöökomisjonis esindab ühendust komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. [2] Brüssel, 23. veebruar 1998 Nõukogu nimel eesistuja R. Cook [1] EÜT C 56, 23.2.1998. [2] Nõukogu peasekretariaat avaldab koostöölepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 104 , 03/04/1998 Lk 0001 - 0001



Nõukogu otsus, 7. oktoober 1997, Kirde-Atlandi merekeskkonna kaitse konventsiooni sõlmimise kohta (98/249/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eelkõige selle artikli 130s lõiget 1 seoses artikli 228 lõikega 2 ja lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust, [1] ning arvestades, et: komisjon osales ühenduse nimel Kirde-Atlandi merekeskkonna kaitse konventsiooni koostamist käsitlevatel läbirääkimistel; konventsioon kirjutati ühenduse nimel alla 22. septembril 1992. aastal; konventsiooni eesmärgiks on ennetada ja likvideerida reostust ning kaitsta merepiirkonda inimtegevuse kahjuliku mõju eest; ühendus on võtnud vastu meetmeid konventsiooniga reguleeritavas piirkonnas ja peab seetõttu võtma rahvusvahelise kohustuse nimetatud piirkonnas; ühenduse tegevus on vajalik täiendus otseselt asjassepuutuvate liikmesriikide tegevusele ja ühenduse osalemine konventsioonis on kooskõlas subsidiaarsuse põhimõttega; vastavalt asutamislepingu artiklile 130r on ühenduse keskkonnapoliitika eesmärkideks muu hulgas keskkonna kvaliteedi säilitamine, kaitsmine ja parandamine, inimtervise kaitsmine, loodusvarade heaperemehelik ja mõistlik kasutamine; oma vastavate pädevusalade raames teevad ühendus ja liikmesriigid koostööd kolmandate riikide ja pädevate rahvusvaheliste organisatsioonidega, ON VASTU VÕTNUD KÄESOLEVA OTSUSE: Artikkel 1 Ühenduse nimel kiidetakse heaks 22. septembril 1992. aastal Pariisis alla kirjutatud Kirde-Atlandi merekeskkonna kaitse konventsioon. Konventsiooni tekst on lisatud käesolevale otsusele. Artikkel 2 Nõukogu eesistujal on õigus määrata isik(ud), kellel on vastavalt konventsiooni artiklile 26 õigus anda heakskiitmiskiri hoiule Prantsuse Vabariigi valitsusele. Artikkel 3 Ühenduse pädevusalasse kuuluvates küsimustes esindab ühendust konventsiooni artikli 10 alusel loodud komisjonis Euroopa Komisjon. Luksemburg, 7. oktoober 1997 Nõukogu nimel eesistuja J.-C. Juncker [1] EÜT C 89, 10.4.1995, lk 199. --------------------------------------------------
Euroopa Liidu Teataja L 097 , 30/03/1998 Lk 0001 - 0001



Nõukogu ja komisjoni otsus, 26. jaanuar 1998, Euroopa – Vahemere piirkonna lepingu sõlmimise kohta assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel (98/238/EÜ, ESTÜ) EUROOPA LIIDU NÕUKOGU, EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eriti selle artiklit 238 koos artikli 228 lõike 2 teise lause ja lõike 3 teise lõiguga, võttes arvesse Euroopa Söe- ja Teraseühenduse asutamislepingut, eriti selle artiklit 95, pärast konsulteerimist nõuandekomiteega ja nõukogu nõusolekul, võttes arvesse Euroopa Parlamendi nõusolekut ning arvestades, et Brüsselis 17. juulil 1995. aastal allkirjastatud Euroopa – Vahemere piirkonna leping assotsiatsiooni loomiseks ühelt poolt Euroopa Ühenduste ja nende liikmesriikide ning teiselt poolt Tuneesia Vabariigi vahel tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Ühenduse ning Euroopa Söe- ja Teraseühenduse nimel heaks Euroopa – Vahemere piirkonna leping assotsiatsiooni loomiseks ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel, sellele lisatud protokollid ja lõppaktile lisatud deklaratsioonid. Lepingu, sellele lisatud protokollide ja lõppakti tekstid on lisatud käesolevale otsusele. Artikkel 2 1. Assotsiatsiooninõukogus ja assotsiatsioonikomitees võetava ühenduse seisukoha otsustab nõukogu komisjoni ettepanekul või vajaduse korral komisjon kooskõlas Euroopa Ühenduse asutamislepingu ning Euroopa Söe- ja Teraseühenduse asutamislepingu vastavate sätetega. 2. Nõukogu eesistuja täidab vastavalt lepingu artiklile 79 assotsiatsiooninõukogu eesistuja ülesandeid ning ta esitab seal ühenduse seisukoha. Nõukogu eesistuja esindaja täidab vastavalt lepingu artiklile 82 assotsiatsioonikomitee eesistuja ülesandeid ning ta esitab seal ühenduse seisukoha. Artikkel 3 Nõukogu eesistuja edastab lepingu artikliga 96 ettenähtud teate Euroopa Ühenduse nimel. Komisjoni eesistuja edastab selle teate Euroopa Söe- ja Teraseühenduse nimel. Brüssel, 26. jaanuar 1998 Komisjoni nimel president J. Santer Nõukogu nimel eesistuja R. Cook --------------------------------------------------
Euroopa Liidu Teataja L 096 , 28/03/1998 Lk 0041 - 0041



Nõukogu otsus, 23. märts 1998, millega kiidetakse ühenduse nimel heaks PARCOMi otsus 96/1 heksakloroetaani kasutamise järkjärgulise kaotamise kohta mitteraudmetallitööstuses (98/241/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 100a koos artikli 228 lõike 2 esimese lausega ja lõike 3 esimese lõiguga, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: nõukogu 3. märtsi 1975. aasta otsusega ühines ühendus maismaalt lähtuva merereostuse vältimise konventsiooniga (Pariisi konventsioon) [3], saades seega kõnesoleva konventsiooni lepinguosaliseks; Pariisi konventsiooni täitevorgan (PARCOM – Pariisi komisjon) võib võtta meetmeid reostuse vältimise valdkonnas ja on vastu võtnud PARCOMi otsuse 96/1 heksakloroetaani kasutamise järkjärgulise kaotamise kohta mitteraudmetallitööstuses; komisjon osales nõukogu poolt talle antud volituste alusel PARCOMi otsuse 96/1 vastuvõtmisel ja läbirääkimistel vastavalt välja antud direktiivide kohta; heksakloroetaan lisati ohtlike ainete loetelusse nõukogu 27. juuli 1976. aasta direktiivi 76/769/EMÜ (liikmesriikide õigusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega) [4] I lisas; PARCOMi otsuse 96/1 sätted on kooskõlas direktiiviga 76/769/EMÜ; seega on soovitav, et ühendus kiidaks heaks PARCOMi otsuse 96/1, ON VASTU VÕTNUD JÄRGMISE OTSUSE: Ainus artikkel 1. Ühendus kiidab heaks PARCOMi otsuse 96/1 heksakloroetaani kasutamise järkjärgulise kaotamise kohta mitteraudmetallitööstuses. Lepingu tekst lisatakse käesolevale otsusele. 2. Komisjon on volitatud kõnealuse heakskiitmise teatavaks tegema Pariisi komisjonile. Brüssel, 23. märts 1998 Nõukogu nimel eesistuja M. Meacher [1] EÜT C 364, 2.12.1997, lk 13. [2] EÜT C 80, 16.3.1998. [3] EÜT L 194, 25.7.1975, lk 5. [4] EÜT L 262, 27.9.1976, lk 201. Direktiivi on viimati muudetud komisjoni direktiiviga 97/64/EÜ (EÜT L 315, 19.11.1997, lk 13). --------------------------------------------------
Euroopa Liidu Teataja L 127 , 29/04/1998 Lk 0010 - 0010



Nõukogu otsus, 7. aprill 1998, koostöö raamlepingu sõlmimise kohta ühelt poolt Euroopa Majandusühenduse ja teiselt poolt Cartagena lepingu ning selle osalisriikide Boliivia Vabariigi, Kolumbia Vabariigi, Ecuadori Vabariigi, Peruu Vabariigi ja Venezuela Vabariigi vahel (98/278/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 113 ja 130y koos artikli 228 lõike 2 esimese lause ja lõike 3 esimese lõiguga, võttes arvesse komisjoni ettepanekut [1], võttes arvesse Euroopa Parlamendi arvamust [2], arvestades, et: ühendus peaks oma eesmärkide saavutamiseks välismajandussuhete valdkonnas heaks kiitma koostöö raamlepingu Euroopa Majandusühenduse ja Cartagena Lepingu ja selle osalisriikide Boliivia Vabariigi, Kolumbia Vabariigi, Ecuadori Vabariigi, Peruu Vabariigi ja Venezuela Vabariigi vahel, ON VASTU VÕTNUD JÄRGMISE OTSUSE. Artikkel 1 Käesolevaga kiidetakse ühenduse poolt heaks Euroopa Majandusühenduse ja Cartagena lepingu ja selle osalisriikide Boliivia Vabariigi, Kolumbia Vabariigi, Ecuadori Vabariigi, Peruu Vabariigi ja Venezuela Vabariigi vaheline koostöö raamleping. Lepingu tekst on lisatud käesoleva otsuse juurde. Artikkel 2 Nõukogu eesistuja esitab lepingu artikliga 37 ette nähtud teate. Artikkel 3 Ühendust esindab artiklis 32 ette nähtud ühiskomitees komisjon, keda abistavad liikmesriikide esindajad. Artikkel 4 Käesolev otsus jõustub järgmisel päeval pärast selle avaldamist Euroopa Ühenduste Teatajas. Luxembourg, 7. aprill 1998 Nõukogu nimel eesistuja D. Blunkett [1] EÜT C 25, 28.1.1993, lk 31. [2] EÜT C 234, 30.8.1993 jaEÜT C 80, 16.3.1998. --------------------------------------------------
Official Journal L 128 , 30/04/1998 P. 0070 - 0070



KOMISJONI OTSUS, 23. aprill 1998, millega muudetakse otsust 95/539/EÜ maagaasi võrkude kaudu edastamise ekspertkomitee moodustamise kohta (EMP-s kohaldatav tekst) (98/285/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut ning arvestades, et: komisjoni otsusega 95/539/EÜ[1] loodud maagaasi võrkude kaudu edastamise ekspertkomitee töö järjepidevusega seotud põhjustel on sobilik välja jätta artikli 6 ("Ametiaeg") lõikes 3 sisalduv säte; sellele vastavalt tuleks muuta otsust 95/539/EÜ, ON VASTU VÕTNUD JÄRGMISE OTSUSE: Ainus artikkel Otsuse 95/539/EÜ artikli 6 lõige 3 jäetakse välja. Brüssel, 23. aprill 1998 Komisjoni nimel komisjoni liige Christos PAPOUTSIS [1] EÜT L 304, 16.12.1995, lk 57.